A századot 1914-ben szervezték meg, a parancsnoka Kara Jenő százados lett. Az első világháború kitörésekor a keleti frontra, Lembergbe vezényelték, majd a fronthoz közelebb, Kraszne repterére került. A breszt-litovszki béke megkötése után az egységet az olasz frontra küldték. Az 1917 júliusi légierő-átszervezés után a század vadászfeladatokat kapott ("Jagdflieger-Kompanie", Flik 14J). Az 1918 júliusában lezajlott Piave-offenzívában a 11. hadsereg alárendeltségében Feltre repülőteréről indult bevetésekre. 1918. október 15-én átkerült a Belluno-hadseregcsoporthoz és átköltözött Santa Giustinába.